﻿ **ORDIN nr. 52 din 17 aprilie 2019**  
pentru aprobarea Metodologiei de stabilire a cantităţilor de gaze naturale pe care producătorii au obligaţia să le vândă cu prioritate pentru asigurarea întregului necesar de consum al clienţilor casnici şi al producătorilor de energie termică, numai pentru cantitatea de gaze naturale utilizată la producerea de energie termică în centralele de cogenerare şi în centralele termice destinată consumului populaţiei, din producţia internă curentă şi/sau din depozitele de înmagazinare şi de modificare şi completare a Codului reţelei pentru Sistemul naţional de transport al gazelor naturale, aprobat prin Ordinul preşedintelui Autorităţii Naţionale de Reglementare în Domeniul Energiei nr. 16/2013  
  
**EMITENT:** Autoritatea Naţională de Reglementare în Domeniul Energiei  
**PUBLICAT ÎN:** Monitorul Oficial nr. 301 din 18 aprilie 2019  
  
**Data Intrarii in vigoare: 18 Aprilie 2019**  
-------------------------------------------------------------------------  
c) şi i), art. 122 alin. (1) lit. h), art. 124 alin. (1^1), (1^2) şi (1^3) din Legea energiei electrice şi a gazelor naturale nr. 123/2012, cu modificările şi completările ulterioare,  
    în temeiul dispoziţiilor art. 5 alin. (1) lit. c) şi f) şi ale art. 10 alin. (1) lit. a) şi q) din Ordonanţa de urgenţă a Guvernului nr. 33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări şi completări prin Legea nr. 160/2012, cu modificările şi completările ulterioare,  
    preşedintele Autorităţii Naţionale de Reglementare în Domeniul Energiei emite următorul ordin:  
     ART. 1  
    Se aprobă Metodologia de stabilire a cantităţilor de gaze naturale pe care producătorii au obligaţia să le vândă cu prioritate pentru asigurarea întregului necesar de consum al clienţilor casnici şi al producătorilor de energie termică, numai pentru cantitatea de gaze naturale utilizată la producerea de energie termică în centralele de cogenerare şi în centralele termice destinată consumului populaţiei, din producţia internă curentă şi/sau din depozitele de înmagazinare prevăzută în anexa care face parte integrantă din prezentul ordin.  
  
     ART. 2  
    (1) În înţelesul prezentului ordin, termenii şi expresiile folosite au semnificaţiile următoare:  
    a) gaze naturale din producţia internă - gaze naturale din producţia internă curentă şi gaze naturale din producţia internă înmagazinate în depozitele de înmagazinare subterană;  
    b) producător - producător de gaze naturale, inclusiv filialele acestuia şi/sau afiliaţii aparţinând aceluiaşi grup de interes economic care desfăşoară atât activităţi de extracţie, cât şi activităţi de vânzare a gazelor naturale extrase de pe teritoriul României.  
  
    (2) Termenii prevăzuţi la alin. (1) se completează cu definiţiile din Legea energiei electrice şi a gazelor naturale nr. 123/2012, cu modificările şi completările ulterioare.  
    (3) Abrevierile utilizate în cuprinsul prezentului ordin au următoarele semnificaţii:  
    a) ANRE - Autoritatea Naţională de Reglementare în Domeniul Energiei;  
    b) Codul reţelei - Codul reţelei pentru Sistemul naţional de transport al gazelor naturale, aprobat prin Ordinul preşedintelui Autorităţii Naţionale de Reglementare în Domeniul Energiei nr. 16/2013, cu modificările şi completările ulterioare;  
    c) CC - clienţi casnici;  
    d) CD - client direct - clientul CC şi/sau PET, racordat direct la SNT, altul decât clientul care are contract de transport al gazelor naturale încheiat în nume propriu;  
    e) DO - Departamentul operare, organizat în cadrul Societăţii Naţionale de Transport Gaze Naturale „Transgaz“ - S.A. Mediaş;  
    f) FUI - furnizor de ultimă instanţă;  
    g) OD - operator de distribuţie;  
    h) OÎ - operator de înmagazinare;  
    i) OTS - operator de transport şi de sistem;  
    j) NC - clienţi finali noncasnici, cu excepţia PET;  
    k) PE - piaţă de echilibrare în sensul Codului reţelei;  
    l) PET - producătorii de energie termică, numai pentru cantitatea de gaze naturale utilizată la producerea de energie termică în centralele de cogenerare şi în centralele termice, destinată consumului populaţiei;  
    m) SD - sistem de distribuţie;  
    n) SNT - Sistemul naţional de transport al gazelor naturale.  
  
  
     ART. 3  
    (1) În vederea stabilirii cantităţilor de gaze naturale din producţia internă pe care producătorii au obligaţia de a le vinde în scopul asigurării necesarului de consum curent al clienţilor casnici şi al producătorilor de energie termică, numai pentru cantitatea de gaze naturale utilizată la producerea de energie termică în centralele de cogenerare şi în centralele termice destinată consumului populaţiei şi a înmagazinării gazelor naturale în vederea constituirii stocului minim aferent acestor categorii de clienţi producătorii, furnizorii şi PET care optează pentru achiziţia gazelor naturale direct de la producătorii de gaze naturale au obligaţia de a transmite DO, până la data de 15 februarie 2020, următoarele categorii de informaţii aferente perioadei 1 aprilie 2020-31 martie 2021, până la data de 15 februarie 2021, următoarele categorii de informaţii aferente perioadei 1 aprilie 2021-28 februarie 2022, după cum urmează:  
    a) producătorii de gaze naturale transmit următoarele informaţii:  
    (i) cantitatea de gaze naturale produsă în ultimele 12 luni anterioare perioadei respective, defalcată pe fiecare lună;  
    (ii) cantitatea de gaze naturale destinată consumului tehnologic specific operaţiunilor petroliere desfăşurate de către titularii de acorduri petroliere, în ultimele 12 luni anterioare perioadei respective, defalcată pe fiecare lună, în condiţiile legii;  
    (iii) cantitatea de gaze naturale reinjectată în zăcământ în scop tehnologic, în ultimele 12 luni anterioare perioadei respective, pentru care nu se datorează redevenţa petrolieră, defalcată pe fiecare lună, în condiţiile legii;  
    (iv) estimările privind cantităţile lunare de gaze naturale pe care le vor produce în perioada respectivă şi cantităţile pe care le vor extrage din depozitele de înmagazinare, după caz;  
    (v) estimările privind cantităţile lunare de gaze naturale care vor fi destinate consumurilor tehnologice specifice operaţiunilor petroliere, în perioada respectivă;  
    (vi) estimările privind cantităţile lunare de gaze naturale pe care le vor reinjecta în zăcăminte în scop tehnologic, pentru care nu se datorează redevenţa petrolieră, în perioada respectivă;  
    (vii) cantitatea de gaze naturale din producţia internă curentă contractată anterior intrării în vigoare a Ordonanţei de urgenţă a Guvernului nr. 114/2018 privind instituirea unor măsuri în domeniul investiţiilor publice şi a unor măsuri fiscal-bugetare, modificarea şi completarea unor acte normative şi prorogarea unor termene, cu livrare în perioada respectivă, defalcată pe fiecare lună.  
  
    b) furnizorii de gaze naturale ai clienţilor casnici şi ai PET transmit următoarele informaţii:  
    (i) cantitatea de gaze naturale furnizată CC, NC şi PET din portofoliul propriu în ultimele 12 luni anterioare perioadei respective, defalcată pe fiecare lună şi pe NC şi PET, număr de PET şi PET pe categorii de consum;  
    (ii) cantitatea de gaze naturale estimată a fi furnizată CC, NC şi PET, în perioada respectivă, defalcată pe fiecare lună, pe număr de PET şi PET pe categorii de consum, determinată pe baza profilului de consum sau a convenţiei de consum stabilită de comun acord de PET cu furnizorul la încheierea contractului de furnizare;  
    (iii) cantitatea de gaze naturale contractată anterior intrării în vigoare a Ordonanţei de urgenţă a Guvernului nr. 114/2018, cu livrare în perioada respectivă, defalcată pe fiecare lună; în cazul în care această cantitate conţine şi cantităţi de gaze naturale contractate de producătorii de energie termică, va fi evidenţiată distinct cantitatea de gaze naturale utilizată la producerea de energie termică în centralele de cogenerare şi în centralele termice, destinată consumului populaţiei.  
  
    c) producătorii de energie termică care optează pentru achiziţia gazelor naturale direct de la producătorii de gaze naturale transmit următoarele informaţii:  
    (i) cantitatea de gaze consumată în ultimele 12 luni anterioare perioadei respective utilizată la producerea de energie termică în centralele de cogenerare şi în centralele termice, destinată consumului populaţiei, defalcată pe fiecare lună;  
    (ii) cantitatea de gaze naturale estimată a fi consumată în perioada următoare utilizată la producerea de energie termică în centralele de cogenerare şi în centralele termice, destinată consumului populaţiei, defalcată pe fiecare lună;  
    (iii) cantitatea de gaze naturale contractată anterior intrării în vigoare a Ordonanţei de urgenţă a Guvernului nr. 114/2018, cu livrare în perioada respectivă, defalcată pe fiecare lună şi cu evidenţierea cantităţii lunare de gaze naturale utilizată la producerea de energie termică în centralele de cogenerare şi în centralele termice, destinată consumului populaţiei.  
  
  
    (2) În cazul participanţilor noi la piaţa de gaze naturale, datele prevăzute la alin. (1) se transmit după cum urmează:  
    a) în cazul producătorilor - datele prevăzute la alin. (1) lit. a) pct. (i) şi (ii) se transmit pentru perioada de la care a început realizarea producţiei;  
    b) în cazul furnizorilor - datele prevăzute la alin. (1) lit. b) pct. (i) se transmit cu începere de la data obţinerii licenţei de furnizare;  
    c) în cazul producătorilor de energie termică care optează pentru achiziţia gazelor naturale direct de la producătorii de gaze naturale - datele prevăzute la lit. c) pct. (i) se transmit cu începere de la data semnării procesului-verbal de punere în funcţiune a instalaţiei de utilizare.  
  
    (3) DO are obligaţia să asigure confidenţialitatea tuturor informaţiilor şi datelor prevăzute la alin. (1), conform legislaţiei în vigoare.  
    (4) DO are obligaţia să solicite reconsiderarea necesarului de consum în situaţia în care, din analiza informaţiilor primite, se constată una dintre următoarele situaţii:  
    a) modificarea cantităţii de gaze naturale reprezentând consumul tehnologic, în cazul producătorilor;  
    b) necesarul de consum înaintat de un furnizor este subevaluat ori supraevaluat în raport cu datele statistice;  
    c) apreciază ca incorectă dimensionarea necesarului de consum pentru CC, NC şi PET în raport cu datele statistice.  
  
    (5) La solicitarea DO privind reconsiderarea necesarului de consum, participanţii la piaţa gazelor naturale au obligaţia să transmită documente justificative care să fundamenteze estimările acestora.  
  
     ART. 4  
    (1) DO analizează informaţiile primite în condiţiile art. 3 alin. (1) şi întocmeşte un raport de fundamentare, aferent fiecărei perioade, care conţine următoarele informaţii centralizate, defalcate pe fiecare lună:  
    a) producţia internă curentă de gaze naturale estimată, defalcată pe fiecare producător;  
    b) cantităţile de gaze naturale estimate a fi destinate consumurilor tehnologice specifice operaţiunilor petroliere desfăşurate de către titularii de acorduri petroliere, defalcate pe fiecare producător;  
    c) cantitatea de gaze naturale estimată a fi reinjectată în zăcământ în scop tehnologic, pentru care nu se datorează redevenţa petrolieră, defalcată pe fiecare producător;  
    d) cantitatea de gaze naturale din producţia internă curentă contractată pentru vânzare de către fiecare producător anterior intrării în vigoare a Ordonanţei de urgenţă a Guvernului nr. 114/2018, cu livrare în perioada 1 mai 2019 - 28 februarie 2022; în cazul în care această cantitate conţine şi cantităţi de gaze naturale contractate de producătorii de energie termică, va fi evidenţiată distinct cantitatea de gaze naturale utilizată la producerea de energie termică în centralele de cogenerare şi în centralele termice, destinată consumului populaţiei;  
    e) cererea de gaze naturale a fiecărui furnizor, defalcată pentru CC, NC şi PET;  
    f) cantitatea de gaze naturale contractată pentru cumpărare de către fiecare furnizor anterior intrării în vigoare a Ordonanţei de urgenţă a Guvernului nr. 114/2018, cu livrare în perioada 1 mai 2019-28 februarie 2022; în cazul în care această cantitate conţine şi cantităţi de gaze naturale contractate de producătorii de energie termică, va fi evidenţiată distinct cantitatea de gaze naturale utilizată la producerea de energie termică în centralele de cogenerare şi în centralele termice, destinată consumului populaţiei;  
    g) cererea totală de gaze naturale a fiecărui PET care optează pentru achiziţia gazelor naturale direct de la producătorii de gaze naturale;  
    h) cantitatea de gaze naturale contractată de către fiecare producător de energie termică care optează pentru achiziţia gazelor naturale direct de la producătorii de gaze naturale anterior intrării în vigoare a Ordonanţei de urgenţă a Guvernului nr. 114/2018, cu livrare în perioada 1 mai 2019-28 februarie 2022, defalcat pe fiecare lună şi cu evidenţierea cantităţii de gaze naturale utilizată la producerea de energie termică în   
    centralele de cogenerare şi în centralele termice, destinată consumului populaţiei.  
  
  
    (2) Raportul prevăzut la alin. (1) este înaintat către ANRE, după cum urmează:  
    1. până la data de 1 martie 2020, pentru perioada 1 aprilie 2020-31 martie 2021;  
    2. până la data de 1 martie 2021, pentru perioada 1 aprilie 2021-28 februarie 2022.  
  
  
     ART. 5  
    Pentru stabilirea cantităţilor de gaze naturale pe care producătorii au obligaţia să le vândă cu prioritate pentru asigurarea întregului necesar de consum al CC şi PET din producţia internă şi/sau din depozitele de înmagazinare în perioada 1 mai 2019-31 martie 2020, ANRE utilizează informaţiile transmise până la data intrării în vigoare a prezentului ordin.  
  
     ART. 6  
     Codul reţelei pentru Sistemul naţional de transport al gazelor naturale, aprobat prin Ordinul preşedintelui Autorităţii Naţionale de Reglementare în Domeniul Energiei nr. 16/2013, publicat în Monitorul Oficial al României, Partea I, nr. 171 şi 171 bis din 29 martie 2013, cu modificările şi completările ulterioare, se modifică şi se completează după cum urmează:  
    1. La articolul 13^1 alineatul (2), litera d) se modifică şi va avea următorul cuprins:  
    "d) puncte virtuale de intrare din sisteme de transport al gazelor naturale din state terţe, non-UE. În situaţia în care există mai multe puncte fizice de intrare în SNT din acelaşi sistem de transport al gazelor naturale dintr-un stat învecinat României care nu este membru al Uniunii Europene, se poate constitui un punct virtual de intrare, prin gruparea punctelor fizice de intrare în SNT ori a unor părţi din punctele fizice de intrare în SNT din acelaşi sistem de transport al statului respectiv."  
  
    2. La articolul 66 alineatul (4), litera b) se modifică şi va avea următorul cuprins:  
    "b) cantităţile alocate UR prin intermediul partenerilor acestuia din respectivul punct de intrare/ieşire în/din SNT, defalcate pe fiecare partener al UR, respectiv pe fiecare UR client al OÎ."  
  
    3. La articolul 71^3, alineatul (3) se modifică şi va avea următorul cuprins:  
    "(3) Profilele de consum elaborate de OD, actualizate la nivelul anului gazier respectiv, sunt puse la dispoziţia UR şi se utilizează pentru toţi UR care nominalizează cantităţi de gaze naturale la ieşirea spre SD."  
  
    4. La articolul 71^3, după alineatul (3) se introduce un nou alineat, alineatul (4), cu următorul cuprins:  
    "(4) Până la ora 13,00, producătorii de energie termică au obligaţia de a transmite OD şi furnizorului propriu cantitatea estimată de gaze naturale utilizată la producerea de energie termică în centralele de cogenerare şi în centralele termice, destinată consumului populaţiei."  
  
    5. Articolul 71^4 se modifică şi va avea următorul cuprins:  
    "ART. 71^4  
    (1) În perioada 1 mai 2019-30 septembrie 2019, în vederea derulării procesului de alocare efectuat de OTS, OD au obligaţia să transmită către OTS şi UR, în ziua D+1, până la ora 14,00, informaţiile referitoare la cantităţile alocate în ziua D fiecărui UR, în conformitate cu prevederile art. 37 alin. (1) şi (2), cu menţionarea distinctă a cantităţilor alocate în baza citirilor zilnice la clienţii finali şi a cantităţilor alocate în baza profilelor de consum. OD are obligaţia să transmită UR şi OTS consumul defalcat la nivel de categorie de client, respectiv CC, PET şi NC, avut în vedere la alocarea zilnică.  
    (2) În perioada 1 octombrie 2019-28 februarie 2022, în vederea derulării procesului de alocare efectuat de OTS, OD au obligaţia să transmită către OTS, în ziua D+1, până la ora 14,00, informaţiile referitoare la cantităţile alocate în ziua D fiecărui UR, în conformitate cu prevederile art. 37 alin. (1) şi (2), cu evidenţierea distinctă a cantităţilor alocate în baza citirilor zilnice la clienţii finali şi a cantităţilor alocate în baza profilelor de consum. OD are obligaţia să transmită UR consumul defalcat la nivel de client casnic, PET şi client noncasnic avut în vedere la alocarea zilnică.  
    (3) Datele prevăzute la alin. (1) şi (2) se transmit UR până la ora 13,30. În cazul în care UR nu este de acord cu defalcarea efectuată de OD în conformitate cu prevederile alin. (1) şi (2), UR transmite OD, în decurs de 15 minute de la primirea informaţiilor, defalcarea datelor la nivel de categorie de client, iar consumul total transmis de UR trebuie să fie egal cu cel comunicat de OD. Lipsa transmiterii datelor de către UR constituie acceptare tacită."  
  
    6. La articolul 80, după alineatul (9) se introduce un nou alineat, alineatul (10), cu următorul cuprins:  
    "(10) Prevederile alin. (1) se aplică şi în cazul în care UR solicită OTS efectuarea unui transfer de capacitate de transport rezervată între punctele virtuale de ieşire din SNT către SD şi/sau CD şi punctele de ieşire la interfaţa dintre SNT şi depozitele de înmagazinare subterană."  
  
    7. La articolul 86^1, după alineatul (2) se introduc două noi alineate, alineatele (2^1) şi (2^2), cu următorul cuprins:  
    "(2^1) În perioada 1 mai 2019-30 septembrie 2019, până la ora 7,00 a zilei D+1, UR transmite OTS, în conformitate cu prevederile art. 37 alin. (1) şi (2), dezechilibrul zilnic iniţial comunicat conform alin. (2), defalcat la nivel de CC, PET şi NC.  
(2^2) În perioada 1 mai 2019-30 septembrie 2019, în intervalul 7,00-13,30 al zilei D+1, OTS procesează informaţiile transmise de UR conform alin. (2^1) şi le centralizează în vederea tranzacţionării pe piaţa de echilibrare sau le transmite operatorului desemnat să asigure îndeplinirea obligaţiilor de organizare şi administrare a pieţei de echilibrare."  
  
    8. La articolul 86^2, după alineatul (1) se introduce un nou alineat, alineatul (1^1), cu următorul cuprins:  
    "(1^1) Responsabilitatea pentru organizarea şi administrarea PE revine în întregime OTS."  
  
    9. La articolul 86^2, alineatul (2) se modifică şi va avea următorul cuprins:  
    "(2) Piaţa de echilibrare reprezintă cadrul organizat de tranzacţionare a unor cantităţi de gaze naturale din producţia internă destinată consumului CC sau/şi PET, în cursul zilei de livrare sau în ziua gazieră următoare, şi a dezechilibrului zilnic iniţial de tip CC sau PET al UR, în scopul echilibrării comerciale a acestuia, intermediate de OTS/terţa parte desemnată de OTS, pe baza Procedurii de tranzacţionare pe piaţa de echilibrare a gazelor naturale, prevăzută în anexa nr. 1^4. Preţul gazelor naturale tranzacţionate, fără servicii incluse, nu poate depăşi preţul de 68 lei/MWh"  
  
    10. La articolul 86^2, după alineatul (2) se introduce un nou alineat, alineatul (2^1), cu următorul cuprins:  
    "(2^1) OTS pune la dispoziţia UR platformele de tranzacţionare din cadrul PE destinate tranzacţiilor cu produse intrazilnice sau pentru ziua următoare, până la data de 1 mai 2019."  
  
    11. La articolul 86^2, alineatul (3) se abrogă.  
    12. La articolul 86^2, alineatul (5) se modifică şi va avea următorul cuprins:  
    "(5) Tarifele de administrare/tranzacţionare stabilite pe baza unei metodologii elaborate de OTS şi avizată de către AC sunt transparente şi nediscriminatorii. Metodologia elaborată este concepută astfel încât să asigure recuperarea costurilor justificate şi efectuate într-o manieră prudentă de către OTS pentru activităţile de administrare/tranzacţionare a PE."  
  
    13. La articolul 89, după alineatul (3) se introduc două noi alineate, alineatele (4) şi (5), cu următorul cuprins:  
    "(4) În situaţia în care dezechilibrul prevăzut la alin. (3) este de tip CC şi/sau PET, OTS va vinde UR gaze naturale în următoarea ordine de prioritate:  
    a) gaze naturale din producţia internă, stocate în conducte, provenite ca urmare a dezechilibrelor cu titlu «excedent» al UR;  
    b) gaze naturale din producţia internă înmagazinate în depozitele subterane de către OTS.  
    UR are obligaţia de a respecta destinaţia gazelor naturale cumpărate de la OTS.  
(5) În situaţia în care dezechilibrul total al SNT este cu titlul «excedent», cantitatea de gaze naturale reprezentând excedentul înregistrat este utilizată de OTS pentru îndeplinirea obligaţiei prevăzute la art. 83^2 alin. (3)."  
  
    14. La articolul 102^1, după litera g) se introduce o nouă literă, litera h), cu următorul cuprins:  
    "h) Prin derogare de la prevederile lit. a)-g), în perioada 1 mai 2019-28 februarie 2022, preţul mediu ponderat al tranzacţiilor cu gaze naturale din producţia internă necesare pentru acoperirea consumului CC şi PET se calculează în baza tranzacţiilor efectuate pe PE."  
  
    15. La articolul 102^2, după alineatul (1) se introduce un nou alineat, alineatul (1^1), cu următorul cuprins:  
    "(1^1) Prin derogare de la prevederile alin. (1), preţul marginal de vânzare, în cazul gazelor naturale din producţia internă necesare pentru acoperirea consumului CC şi PET, este egal cu preţul mediu ponderat, minus componenta de ajustare, reprezentând un procent de 10%."  
  
    16. La articolul 102^2, după alineatul (2) se introduce un nou alineat, alineatul (2^1), cu următorul cuprins:  
    "(2^1) Prin derogare de la prevederile alin. (2), preţul marginal de cumpărare, în cazul gazelor naturale din producţia internă necesare pentru acoperirea consumului clienţilor CC şi PET, este egal cu preţul mediu ponderat, plus componenta de ajustare, reprezentând un procent de 10%."  
  
    17. Anexa nr. 1^4 se modifică şi se completează după cum urmează:  
    a) La articolul 1, alineatul (3) se modifică şi va avea următorul cuprins:  
    "(3) UR au obligaţia de a introduce în ziua D+1, pentru ziua gazieră D–1, ordine de vânzare şi cumpărare în sensul şi în limita dezechilibrului zilnic comunicat de OTS, respectiv vânzare în caz de excedent şi cumpărare în caz de deficit."  
  
    b) La articolul 1, după alineatul (3) se introduce un nou alineat, alineatul (3^1), cu următorul cuprins:  
    "(3^1) Ofertele destinate tranzacţiilor aferente produselor pentru ziua D şi D+1 se pot introduce în ambele sensuri."  
  
    c) La articolul 1, alineatul (8) se modifică şi va avea următorul cuprins:  
    "(8) Pentru ziua gazieră D–1, participanţii pot introduce mai multe oferte distincte, dar suma totală a cantităţilor ofertate va fi egală cu dezechilibrul zilnic comunicat de OTS."  
  
    d) La articolul 2, alineatul (2) se modifică şi va avea următorul cuprins:  
    "(2) Instrumentul aferent zilei gaziere de livrare D–1 este disponibil în sistemul de tranzacţionare al pieţei de echilibrare, pentru introducerea ofertelor, în ziua D+1."  
  
    e) La articolul 3, alineatul (4) se modifică şi va avea următorul cuprins:  
    "(4) Sistemul de tranzacţionare compară în mod automat cantitatea fiecărei oferte de cumpărare/vânzare a produselor aferente zilei D-1 cu cantitatea şi sensul dezechilibrului zilnic iniţial al UR şi invalidează automat oferta în cazul în care cantitatea sau suma cantităţilor din ofertele introduse până la acel moment, în cazul în care UR a introdus mai multe oferte, depăşeşte cantitatea aferentă dezechilibrului zilnic iniţial al UR sau nu este introdusă pe sensul dezechilibrului, respectiv oferta de cumpărare în caz de «deficit» sau oferta de vânzare în caz de «excedent"  
  
  
  
  
     ART. 7  
    În perioada 1 mai 2019-30 septembrie 2019, fiecare UR procesează informaţiile necesare operaţiunilor prevăzute la art. 18 lit. c)-e) din Codul reţelei pentru Sistemul naţional de transport al gazelor naturale, aprobat prin Ordinul preşedintelui Autorităţii Naţionale de Reglementare în Domeniul Energiei nr. 16/2013, cu modificările şi completările ulterioare, respectiv nominalizarea/renominalizarea, corelarea nominalizărilor, alocarea, inclusiv calculul dezechilibrelor zilnice şi finale şi a tarifelor pentru dezechilibru, defalcat la nivel de CC, PET şi NC, pentru fiecare punct virtual de intrare/ieşire în/din SNT.  
  
     ART. 8  
    În perioada 1 octombrie 2019-28 februarie 2022, în cadrul punctelor virtuale de intrare/ieşire în/din SNT din/în depozitele de înmagazinare subterană a gazelor naturale şi în cadrul punctelor virtuale de ieşire din SNT spre SD şi CD, operaţiunile prevăzute la art. 18 lit. c)-e) din Codul reţelei pentru Sistemul Naţional de Transport al gazelor naturale, aprobat prin Ordinul preşedintelui Autorităţii Naţionale de Reglementare în Domeniul Energiei nr. 16/2013, cu modificările şi completările ulterioare, respectiv nominalizarea/ renominalizarea, corelarea nominalizărilor, alocarea, inclusiv calculul dezechilibrelor zilnice şi finale şi a tarifelor pentru dezechilibru, se realizează defalcat la nivel de CC, PET şi NC.  
  
     ART. 9  
    În perioada 1 mai 2019-28 februarie 2022, pe pieţele centralizate din România se ofertează şi se tranzacţionează gaze naturale din import, precum şi cele din producţie internă, cu excepţia cantităţilor destinate CC şi PET.  
  
     ART. 10  
    (1) În cazul furnizorilor desemnaţi FUI, cantitatea de gaze naturale din producţia internă destinată asigurării consumului CC şi PET din portofoliul propriu este suplimentată cu cantitatea de gaze naturale din producţia internă destinată asigurării consumului CC şi PET preluaţi ce a fost atribuită furnizorului actual.  
    (2) Cantitatea de gaze naturale din producţia internă destinată asigurării consumului CC preluaţi se determină astfel:  
    (i) stabilirea raportului între consumul CC eligibili şi consumul total al CC, consumuri aferente lunii de transmitere a datelor şi informaţiilor avute în vedere la determinarea cantităţilor de către ANRE, pentru furnizorul actual;  
    (ii) aplicarea raportului prevăzut la pct. (i) asupra cantităţilor de gaze naturale determinate de către ANRE pentru acoperirea consumului clienţilor casnici, pe perioada de desemnare FUI;  
    (iii) dacă data de începere a perioadei de desemnare FUI este diferită de data de început al unei luni, calculele vor ţine cont de principiul pro-rata..  
  
    (3) Cantitatea de gaze naturale din producţia internă destinată asigurării consumului PET preluaţi se determină pe baza datelor şi informaţiilor avute în vedere la determinarea cantităţilor de către ANRE, pentru furnizorul actual.  
    (4) Ca urmare a desemnării, FUI are obligaţia de a notifica DO în termen de două zile de la data publicării deciziei de desemnare în Monitorul Oficial al României, Partea I.  
    (5) DO comunică furnizorului desemnat FUI, în 24 de ore de la primirea notificării prevăzute la alin. (4), datele de contact ale producătorului de la care furnizorul actual achiziţionează gazele naturale din producţia internă.  
    (6) În termen de maximum 5 zile de la data solicitării, producătorul şi furnizorul desemnat FUI au obligaţia de a încheia un contract/act adiţional, după caz, pentru preluarea cantităţilor de gaze naturale suplimentate în condiţiile alin. (2) şi (3).  
  
     ART. 11  
    (1) În cazul unui furnizor în regim reglementat ce va efectua furnizare reglementată a gazelor naturale pentru CC reglementaţi transferaţi, cantitatea de gaze naturale din producţia internă destinată asigurării consumului CC din portofoliul propriu este suplimentată cu cantitatea de gaze naturale din producţia internă destinată asigurării consumului CC transferaţi ce a fost atribuită furnizorului actual. Cantitatea de gaze naturale din producţia internă destinată asigurării consumului CC transferaţi se determină astfel:  
    (i) stabilirea raportului între consumul CC reglementaţi şi consumul total al CC, consumuri aferente lunii de transmitere a datelor şi informaţiilor avute în vedere la determinarea cantităţilor de către ANRE, pentru furnizorul actual;  
    (ii) aplicarea raportului prevăzut la pct. (i) asupra cantităţilor de gaze naturale stabilite de către ANRE pentru acoperirea consumului CC, cu luarea în considerare a perioadei în care noul furnizor asigură furnizarea gazelor naturale în regim reglementat la clienţii casnici transferaţi;  
    (iii) transferarea către noul furnizor a cantităţilor de gaze naturale înmagazinate în depozitele de înmagazinare subterană de către actualul furnizor, conform obligaţiei instituite de către prevederile legale în vigoare, diminuate, după caz, cu cantităţile extrase în vederea acoperirii consumului CC reglementaţi, până la data transferului acestora. Transferul cantităţilor de gaze naturale se efectuează la preţul de 68 lei/MWh, la care se adaugă tarifele aferente serviciilor incluse;  
    (iv) dacă data de transfer a CC este diferită de data de început al unei luni, calculele vor ţine cont de principiul pro-rata.  
  
    (2) În baza deciziei emise de ANRE prin care s-a realizat transferul CC reglementaţi de la furnizorul actual, noul furnizor în regim reglementat are obligaţia de a notifica DO în termen de două zile de la data comunicării acesteia de către ANRE.  
    (3) DO comunică noului furnizor în regim reglementat, în 24 de ore de la primirea notificării prevăzute la alin. (2), datele de contact ale producătorului de la care furnizorul actual achiziţionează gazele naturale din producţia internă.  
    (4) În termen de maximum 5 zile de la data solicitării, producătorul şi noul furnizor în regim reglementat au obligaţia de a încheia un contract/act adiţional, după caz, pentru preluarea cantităţilor de gaze naturale suplimentate în condiţiile alin. (1).  
  
     ART. 12  
    (1) Toate tranzacţiile încheiate între producători şi furnizori şi/sau PET şi/sau NC, după caz, sunt notificate în PVT, defalcat pe cantitatea de gaze naturale destinată CC şi PET şi NC.  
    (2) Prin derogare de la prevederile alin. (1), tranzacţiile cu gaze naturale destinate consumului CC şi PET racordaţi în conductele de alimentare din amonte, din SD racordate doar la conductele de alimentare din amonte şi care au acces la o singură sursă de achiziţie a gazelor naturale potrivit soluţiei de racordare, sunt notificate DO de către ambele părţi implicate în tranzacţie.  
  
     ART. 13  
    Până cel târziu la data de 1 februarie 2020, DO transmite operatorilor economici şi NC prevăzuţi la art. 3 formularele şi formatul în care acestea vor furniza datele şi informaţiile transmise în conformitate cu prevederile prezentului ordin.  
  
     ART. 14  
    Nerespectarea prevederilor prezentului ordin de către operatorii economici şi PET din sectorul gazelor naturale atrage sancţionarea acestora în condiţiile prevăzute de Legea nr. 123/2012, cu modificările şi completările ulterioare.  
  
     ART. 15  
    Producătorii de gaze naturale, inclusiv filialele acestora şi/sau afiliaţii aparţinând aceluiaşi grup de interes economic care desfăşoară atât activităţi de extracţie, cât şi activităţi de vânzare a gazelor naturale extrase de pe teritoriul României, furnizorii de gaze naturale care asigură acoperirea consumului CC şi PET, producătorii de energie termică care optează pentru achiziţia gazelor naturale direct de la producătorii de gaze naturale, OTS, OD şi DO duc la îndeplinire prevederile prezentului ordin, iar compartimentele de resort din cadrul ANRE urmăresc lunar respectarea acestora.  
  
     ART. 16  
    La data intrării în vigoare a prezentului ordin se abrogă Ordinul preşedintelui Autorităţii Naţionale de Reglementare în Domeniul Energiei nr. 35/2019 pentru aprobarea Metodologiei de stabilire a cantităţilor de gaze naturale pe care producătorii au obligaţia să le vândă cu prioritate către furnizori pentru asigurarea întregului necesar de consum al clienţilor casnici din producţia internă şi/sau din depozitele de înmagazinare, a Metodologiei de stabilire a structurii specifice de amestec import/intern pentru cantitatea de gaze naturale destinată asigurării consumului clienţilor finali noncasnici şi de modificare şi completare a Codului reţelei pentru Sistemul naţional de transport al gazelor naturale, aprobat prin Ordinul preşedintelui Autorităţii Naţionale de Reglementare în Domeniul Energiei nr. 16/2013, publicat în Monitorul Oficial al României, Partea I, nr. 164 din 1 martie 2019, cu modificările ulterioare.  
  
     ART. 17  
    Prezentul ordin se publică în Monitorul Oficial al României, Partea I.  
  
  
  
                    Preşedintele Autorităţii Naţionale de Reglementare în Domeniul Energiei,  
                    Dumitru Chiriţă  
  
    Bucureşti, 17 aprilie 2019.  
    Nr. 52.  
     ANEXA 1  
  
     METODOLOGIE